Kodonjas
Kodonjas (it. Codogno) – miestas Italijos šiaurėje, Lombardijoje, Lodžio provincijoje, 52 km į pietryčius nuo Milano, 11 km į šiaurę nuo Pjačencos. Geležinkeliai į Milaną, Parmą, Kremoną, plentų mazgas. Plėtojamas žemės ūkis (apylinkėse auginami javai, daržovės, pašariniai augalai). Yra barokinės Šv. Blažiejaus (1511 m.), Švč. Marijos Maloningosios (1626 m.), Šv. Teodoro (1647 m.) bažnyčios, Lamberčio ir Trivulcijaus rūmai, keletas vilų.